Document ID: /roh_data/filtered/fineweb-2-filterrobots_roh.jsonl.gz/61510

La Confederaziun investescha quest onn 2,3 milliardas francs en la rait da vias naziunala. Da quellas derivan 1,9 milliardas francs per la prima giada dal fond per vias naziunalas e traffic d'aglomeraziun NAF ch'il pievel aveva approvà il 2016.
1,45 milliardas francs vegnian duvrads per extender e mantegnair la rait existenta communitgescha l'Uffizi federal da vias ASTRA. 175 milliuns francs èn per liquidar stretgas e 290 milliuns francs èn previs per construir novs trajects.
Ils credits aveva il parlament approvà en la sessiun d'enviern da l'onn passà.